राष्ट्रीय स्वयंसेवक संघ और स्वतंत्रता संग्राम
1925 की विजयादशमी पर संघ स्थापना करते समय भी डा० हेडगेवार जी का उद्देश्य राष्ट्रीय स्वाधीनता ही था। संघ के स्वयंसेवकों को जो प्रतिज्ञा दिलाई जाती थी उसमें राष्ट्र की स्वतंत्रता प्राप्ति के लिए तन-मन-धन पूर्वक आजन्म और प्रामाणिकता से प्रयत्नरत रहने का संकल्प होता था। संघ स्थापना के तुरन्त बाद से ही स्वयंसेवक स्वतंत्रता संग्राम में अपनी भूमिका निभाने लगे थे।
प्रेमकृष्ण खन्ना
सन १९१८ में दिल्ली के कांग्रेस अधिवेशन में शाहजहाँपुर सेवा समिति के स्वयंसेवक भी सम्मिलित हुए। इनके ग्रुप लीडर राम प्रसाद 'बिस्मिल' थे। उस समय तक यू०पी० सरकार द्वारा १९१६ में जब्त "अमरीका की स्वतन्त्रता का इतिहास" की सामग्री संकलित करके एक अन्य पुस्तक तैयार की जा चुकी थी-"अमरीका कैसे स्वाधीन हुआ?" प्रेमकृष्ण खन्ना व शाहजहाँपुर के अन्य स्वयंसेवकों ने इस पुस्तक की सैकडों प्रतियाँ कांग्रेस अधिवेशन में चिल्ला-चिल्ला कर बेच डालीं। खुफिया पुलिस को इसकी भनक लगते ही बिस्मिल ने प्रत्युपन्नमति से ओवरकोट में छुपाकर बडी चतुराई से बिक्री से शेष बची लगभग २०० पुस्तकें हटा दीं वरना अन्य स्वयंसेवकों के साथ खन्नाजी भी वहीं गिरफ्तार हो जाते।